Medzinárodné letisko Füzuli

Medzinárodné letisko Füzuli (azerb. Füzuli Beynəlxalq Hava Limanı) leží päť kilometrov východne od mesta Füzuli v Azerbajdžane. Je jedným zo siedmich medzinárodných letísk v krajine. História Po dvadsiatich ôsmich rokoch okupácie ozbrojenými silami Arménska a Republiky Arcach bolo Füzuli 17. októbra 2020 dobyté Azerbajdžanom späť. Potom azerbajdžanská vláda začala proces odmínovania s cieľom vyčistiť mesto a okolité oblasti od nášľapných mín. Azerbajdžanské ministerstvo dopravy, komunikácií a pokročilých technológií 26. novembra 2020 oznámilo, že Medzinárodná organizácia pre civilné letectvo (ICAO) na výzvu Štátnej správy civilného letectva do svojho katalógu zaradila šesť letísk, medzi nimi aj letisko vo Füzuli. V januári 2021 vydal prezident İlham Əliyev dekrét o výstavbe medzinárodného letiska vo Füzuli a 14. januára bol slávnostne položený základný kameň. Dráha dlhá 3 000 m bola po ôsmich mesiacoch dokončená, prvýkrát bola použitá 5. septembra 2021, kedy osobné lietadlá Airbus A340-500 Azerbajdžanských aerolínií a nákladné lietadlá Boeing 747-400 vlastnené Silk Way Airlines vykonali úspešné skúšobné lety a pristáli na letisku. Letisko bolo slávnostne otvorené 26. októbra 2021 azerbajdžanským prezidentom İlhamom Əliyevom a tureckým prezidentom Recepom Tayyipom Erdoğanom. Náklady na výstavbu dosiahli 75 miliónov manatov (44 miliónov USD). Plánovaná kapacita letiskového terminálu je 200 osôb za hodinu. Ruská letecká spoločnosť IrAero dostala 20. decembra 2021 povolenie na prevádzkovanie letov Moskva – Füzuli dvakrát týždenne. Referencie Iné projekty Commons ponúka multimediálne súbory na tému Medzinárodné letisko Füzuli Zdroj Tento článok je čiastočný alebo úplný preklad článku Mezinárodní letiště Fuzuli na českej Wikipédii.